recursal/SuperWikiNEXT-32B huggingface dataset:
**ฟลายอิงโพลีป** (อังกฤษ: Flying polyp) บางครั้งก็เรียกว่า **เอลเดอร์บีอิง** หรือ **เผ่าโพลีปัส** เป็นสิ่งมีชีวิตจากต่างดาวซึ่งมีบทบาทในเรื่องชุดตำนานคธูลู ฟลายอิงโพลีปปรากฏตัวครั้งแรกในเรื่องสั้น *The Shadow Out of Time* ของเอช. พี. เลิฟคราฟท์ซึ่งเผยแพร่ในปีพ.ศ. 2482 ชื่อฟลายอิงโพลีปซึ่งแปลว่า *ติ่งเนื้อบินได้* นี้มาจากรูปร่างของสิ่งมีชีวิตชนิดนี้และความสามารถในการลอยตัวกลางอากาศ

ลักษณะ
------

ฟลายอิงโพลีป
ฟลายอิงโพลีปเป็นเผ่าพันธุ์ซึ่งมายังโลกเมื่อประมาณ 750 ล้านปีก่อน ซึ่งฟลายอิงโพลีปยังได้ตั้งรกรากบนดาวเคราะห์อื่นอีกสามดวงในระบบสุริยะจักรวาล ซึ่งหนึ่งในนั้นก็คือ *ยาคช์* (ดาวเนปจูน) ฟลายอิงโพลีปได้สร้างเมืองหินบะซอลต์ที่เต็มไปด้วยหอคอยสูงซึ่งไม่มีหน้าต่าง ต่อมาจึงได้พยายามตั้งนิคมในมหาสมุทรแต่ก็ถูกเอลเดอร์ธิงขับไล่จนล้มเลิกไป

ฟลายอิงโพลีปเป็นสิ่งมีชีวิตที่ตาบอด แต่มีสัมผัสพิเศษที่วัตถุต่างๆไม่สามารถปิดกั้นได้ ร่างกายของฟลายอิงโพลีปเป็นกึ่งสสาร ซึ่งแม้จะมีลักษณะคล้ายของแข็งและสามารถกระทบกับวัตถุต่างๆได้แต่ก็ทำให้ทนทานต่อการบาดเจ็บทางกายภาพมาก แต่สามารถถูกฆ่าตายได้ด้วยพลังงานจำพวกไฟฟ้าซึ่งเป็นจุดอ่อน จิตใจของฟลายอิงโพลีปนั้นแปลกประหลาดกว่าเผ่าพันธุ์อื่นๆจนมหาเผ่าพันธุ์แห่งยิธก็ไม่สามารถใช้พลังสลับจิตได้กับฟลายอิงโพลีปได้

ฟลายอิงโพลีปสามารถบินได้แม้จะไม่มีปีกและเมื่ออยู่บนพื้นก็จะทิ้งรอยเท้าขนาดใหญ่เอาไว้ ฟลายอิงโพลีปสามารถทำให้ตัวเองล่องหนได้ แต่เนื่องจากจะส่งเสียงคล้ายกับผิวปากตลอดเวลาจึงทำให้ศัตรูรู้ตัวเสมอ ฟลายอิงโพลีปยังสามารถเรียกและควบคุมลมได้และใช้เป็นอาวุธในการต่อสู้

เมื่อมหาเผ่าพันธุ์แห่งยิธมายังโลกนั้นก็ได้ทำสงครามกับฟลายอิงโพลีปด้วยวิทยาการที่ล้ำหน้าจนสามารถขับไล่ฟลายอิงโพลีปให้หนีลงไปในถ้ำใต้ดินได้ มหาเผ่าพันธุ์แห่งยิธได้ใช้ประตูกลปิดทางเข้าของถ้ำใต้ดินไว้ และทิ้งเมืองของฟลายอิงโพลีปให้ร้างไว้อย่างนั้น แต่ในที่สุดฟลายอิงโพลีปก็ได้หลุดจากการกักขังและได้ทำลายล้างอารยธรรมของมหาเผ่าพันธุ์แห่งยิธจนสิ้นไป แต่หลังจากนั้นก็กลับไปอาศัยในถ้ำใต้ดินโดยไม่ออกมาอีก

ในสื่ออื่นๆ
-----------

* ฟลายอิงโพลีปปรากฏตัวเป็นศัตรูระดับบอสในวิดีโอเกม *Call of Cthulhu: Dark Corners of the Earth*

อ้างอิง
-------

1. ↑  เอส. ที. โจชิ เห็นว่าดาวดวงหนึ่งที่ฟลายอิงโพลีปอยู่น่าจะเป็นยุกกอธ (ดาวพลูโต) (Joshi, "Lovecraft's Other Planets", p. 36, *Selected Papers on Lovecraft*.)

* Harms, Daniel (1998). "Flying Polyps". *The Encyclopedia Cthulhiana* (2nd ed.). Oakland, CA: Chaosium. p. 109. ISBN 1-56882-119-0.

* Joshi, S. T. (1989). "Lovecraft's Other Planets". *Selected Papers on Lovecraft* (1st ed.). West Warwick, RI: Necronomicon Press. ISBN 0-940884-23-2.

* Lovecraft, Howard P. (1982) [1936]. "The Shadow Out of Time". *The Best of H. P. Lovecraft: Bloodcurdling Tales of Horror and the Macabre* (1st ed.). Ballantine Books. ISBN 0-345-35080-4.
**ฟลายอิงฟาแลนเจอร์** (อังกฤษ: flying phalanger, wrist-winged glider) เป็นสกุลของสัตว์เลี้ยงลูกด้วยนมที่มีกระเป๋าหน้าท้องจำพวกพอสซัมสกุลหนึ่ง ใช้ชื่อสกุลว่า *Petaurus*

ฟลายอิงฟาแลนเจอร์มีรูปร่างโดยรวมคล้ายกับกระรอกบิน ซึ่งเป็นกระรอกจำพวกหนึ่ง ซึ่งเป็นสัตว์ฟันแทะมาก คือ เป็นสัตว์เลี้ยงลูกด้วยนมขนาดเล็ก อาศัยหากินและทำรังบนต้นไม้ มีหางเป็นขนพวงฟู และมีแผ่นหนังที่เป็นพังผืดขึงจากขาหน้าไปยังขาหลัง ใช้สำหรับร่อนถลาไปบนอากาศ ระหว่างกระโดดจากต้นไม้ต้นหนึ่งไปยังอีกต้นหนึ่งด้วยการร่อน การร่อนของฟลายอิงฟาแลนเจอร์มีลักษณะคล้ายกับกระรอกบินมาก คือ จะกางขาทั้ง 4 ข้างออกเมื่อร่อนถลา เมื่อถึงจุดที่จะร่อนลงก็จะยกหางขึ้นมาด้านอากาศเสมือนเบรก จากนั้นจึงควงหางครั้งหนึ่งให้ลงเกาะบนเป้าหมายทั้ง 4 ขา โดยเอาหัวตั้งขึ้น สามารถร่อนได้ไกลถึง 50 หลา ขณะที่ลอยอยู่ในอากาศ จะใช้ส่วนหางเสมือนหางเสือบังคับทิศทาง 

ฟลายอิงฟาแลนเจอร์เป็นสัตว์หากินตอนกลางคืน กินอาหารจำพวก ผลไม้และยางไม้จากต้นไม้ รวมถึงกินแมลงด้วย ด้วยความเป็นสัตว์มีกระเป๋าหน้าท้อง เมื่อคลอดออกมา ลูกอ่อนจะคลานเข้าสู่กระเป๋าของแม่ และเกาะติดกับหัวนมจนแน่น ไม่หล่นมาแม้ขณะร่อน เมื่อโตขึ้นมาก็จะเปลี่ยนมาเกาะอยู่หลังของแม่แทน

ขนาดโดยเฉลี่ยของฟลายอิงฟาแลนเจอร์ คือ มีความยาวประมาณ 15 นิ้ว โดยครึ่งหนึ่งเป็นความยาวของหาง ชนิดที่มีขนาดเล็กที่สุดยาวเพียง 6 นิ้วเท่านั้น เป็นสัตว์ที่คล่องแคล่วเมื่ออยู่บนต้นไม้ แต่เมื่อตกลงมาพื้นดินจะเคลื่อนไหวได้ลำบาก และอาจตกเป็นอาหารของสัตว์ใหญ่กว่าได้

การจำแนก
--------

มีทั้งหมด 6 ชนิด (ไม่นับชนิดย่อย) ทั้งหมดกระจายพันธุ์ในป่าดิบของออสเตรเลียและนิวกินี

* *Petaurus abidi* Ziegler, 1981 – ไกลเดอร์เหนือ
* *Petaurus australis* Shaw, 1791 – ไกลเดอร์ท้องเหลือง
* *Petaurus biacensis* Ulmer, 1940 – เบียกไกลเดอร์
* *Petaurus breviceps* Waterhouse, 1838 – ชูการ์ไกลเดอร์
* *Petaurus gracilis* (de Vis, 1883) – อีโบนีไกลเดอร์
* *Petaurus norfolcensis* (Kerr, 1792) – ไกลเดอร์กระรอก

อ้างอิง
-------

1. 1 2  *กระรอกบิน หรือฟลายอิ้งฟาแลงเก้อ* หน้า 25-26, "สัตว์สวยป่างาม" โดย ชมรมนิเวศวิทยา มหาวิทยาลัยมหิดล (สิงหาคม, 2518)
2. 1 2  จาก itis.gov
3. ↑  Groves, C. P. (2005). Wilson, D. E.; Reeder, D. M. eds. *Mammal Species of the World* (3rd ed.). Baltimore: Johns Hopkins University Press. pp. 54-55. OCLC 62265494. ISBN 0-801-88221-4.

คอมมอนส์ มีภาพและสื่อเกี่ยวกับ:  
**ฟลายอิงฟาแลนเจอร์**

แหล่งข้อมูลอื่น
---------------

 ข้อมูลที่เกี่ยวข้องกับ Petaurus ที่วิกิสปีชีส์
***มาริโอเพนต์*** (อังกฤษ: Mario Paint; ญี่ปุ่น: マリオペイント; โรมาจิ: *Mario Peinto*) เป็นวิดีโอเกมที่เผยแพร่โดยนินเทนโดในปีค.ศ.1992 โดยใช้สำหรับซูเปอร์แฟมิคอมที่บรรจุซูเปอร์แฟมิคอมเมาส์ เกมนี้ผลิตด้วยNintendo Research & Development 1 และIntelligent Systems

วิธีเล่น
--------

เมาส์กับที่รองพื้นที่บรรจุไว้สำหรับเกมนี้
*มาริโอเพนต์* เป็นเกมที่ให้ผู้เล่นสามารถสร้างภาพได้รูปหนึ่งในแบบพิกเซลต่อพิกเซล หรือสร้างแอนิเมชั่น และทำตัวโน๊ตเสียงดนตรีได้ แต่สิ่งนี้สามารถดูได้ในโทรทัศน์ และบันทึกด้วยเครื่องบันทึกเทปวิดีโอเท่านั้น

เกมนี้มีมินิเกมชื่อว่า *แกนตแอทแทค* ซึ่งเป็นเกมที่ต้องใช้ความเร็วในการตบแมลง ผู้เล่นจะเป็นมือถือไม้ตบแมลง มีหน้าที่ตีแมลงทุกตัวในหน้าจอให้หมด ก่อนที่มันจะจิ้มมือให้เจ็บ และเสียหัวใจไปดวงหนึ่ง มินิเกมนี้มี 3 ด่าน แต่ละด่านมีแมลง 100 ตัวกับบอสตัวหนึ่ง เมื่อชนะบอสสุดท้ายแล้ว เกมจะย้อนกลับไปด่านแรกใหม่ และจะเพิ่มไอค่อนเล็กๆ ตรงด้านบนซ้ายของหน้าจอ มินิเกมนี้ไม่มีด่านสุดท้ายหรือรางวัล

บนหน้าจอหลักของเกมนี้ มีลูกเล่นลับซ่อนอยู่ โดยแต่ละตัวอักษรบนหน้าจอหลักจะทำให้เกิดบางอย่างที่แตกต่างกัน บางคำจะเปลี่ยนเสียงดนตรี มีโยชิวิ่งรอบหน้าจอ, ทำให้มาริโอเล็กลงแล้วใหญ่ขึ้น, อนุญาตให้ผู้เล่นทาสีฉากหลังได้ชั่วคราว และอื่น ๆ

การตอบรับ
---------

| การตอบรับ |
| --- |
|  |

ทางนินเทนโดบอกว่า "เป็นเกมที่มีความคิดสร้างสรรค์และมีแรงบันดาลใจมากที่สุด" และทาง AllGame ได้ให้คะแนนไป 5 ต่อ 5 ดาว ในปี ค.ศ. 2014 ทางไอจีเอ็นได้ให้อันดับเกมนี้อยู่ในอันดับที่ 105 ใน "125 เกมที่ดีที่สุดของนินเทนโดตลอดกาล"

ดูเพิ่ม
-------

* *วาริโอแวร์ ดี.ไอ.วาย.*
* *อาร์ต อไลฟ์!*
* *อาร์ต อะแคเดมี*
* *มาริโออาร์ติสท์: เพนต์สตูดิโอ*
* *ซูเปอร์มาริโอเมกเกอร์*

อ้างอิง
-------

1. ↑  "クリエイターズファイル 第102回". Gpara.com. February 17, 2003. คลังข้อมูลเก่าเก็บจากแหล่งเดิมเมื่อ 2011-09-30. สืบค้นเมื่อ June 13, 2011.
2. ↑  "Engaged Game Software". Intelligent Systems Co. Ltd. คลังข้อมูลเก่าเก็บจากแหล่งเดิมเมื่อ April 10, 2014. สืบค้นเมื่อ August 20, 2009.
3. 1 2  House, Michael Ll. "Mario Paint - Review". Allgame. คลังข้อมูลเก่าเก็บจากแหล่งเดิมเมื่อ 2014-12-10. สืบค้นเมื่อ March 26, 2013.
4. ↑  "The Top 125 Nintendo Games of All Time". IGN. September 24, 2014. สืบค้นเมื่อ September 26, 2014.

แหล่งข้อมูลอื่น
---------------

* เว็บไซต์ทางการ (ญี่ปุ่น)
* *มาริโอเพนต์* ที่ MobyGames
**วัดร่องเสือเต้น** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำกก ในตำบลริมกก อำเภอเมืองเชียงราย จังหวัดเชียงราย

ประวัติ
-------

ในอดีตที่ตั้งของวัดเป็นวัดร้าง มีเศษซากอิฐโบราณสถาน ต่อมาชาวบ้านมีความคิดริเริ่มจะสร้างวัด เนื่องจากชาวบ้านร่องเสือเต้น ไม่มีที่ทำบุญในหมู่บ้าน จากคำบอกเล่าของคนเฒ่าคนแก่เล่าว่า บ้านเรือนยังมีไม่มากนัก แต่มีสัตว์ป่าจำนวนมากโดยเฉพาะเสือ ชาวบ้านที่ผ่านแถวนั้นมักชอบเห็นเสือกระโดดข้ามร่องน้ำไปมา จึงเรียกบริเวณนี้ต่อ ๆ กันมาว่า *ร่องเสือเต้น* รวมถึงหมู่บ้านก็เรียกว่า บ้านร่องเสือเต้น เมื่อชาวบ้านได้บูรณะวัดร้างจึงได้ตั้งชื่อวัดว่า "วัดร่องเสือเต้น" ได้รับอนุญาตตั้งวัดเมื่อวันที่ 21 สิงหาคม พ.ศ. 2558

เสนาสนะ
-------

จุดเด่นของวัด คือ *วิหารวัดร่องเสือเต้น* สร้างและออกแบบโดยศิลปินพื้นบ้านชาวเชียงราย นายพุทธา กาบแก้ว หรือที่คนรู้จักในนาม สล่านก ซึ่งเป็นศิษย์อาจารย์เฉลิมชัย โฆษิตพิพัฒน์ วิหารเริ่มสร้างเมื่อวันที่ 27 ตุลาคม พ.ศ. 2548 โดยมีขนาดกว้าง 13 เมตร ยาว 48 เมตร สร้างเสร็จเมื่อ วันที่ 22 มกราคม พ.ศ. 2559 ร่วมใช้เวลาก่อสร้างแล้วเสร็จถึง 11 ปี วิหารใช้สีน้ำเงินตัดกับสีทอง ด้านหน้าวิหารมีพญานาคตัวใหญ่ 2 ตัว อยู่คู่กัน ซึ่งเป็นศิลปะที่สล่านก ได้นำเอารูปแบบผลงานของอาจารย์ถวัลย์ ดัชนี นำมาประยุกต์ ภายในประดิษฐานพระประธานนามว่า *พระพุทธรัชมงคลบดีตรีโลกนาถ* เป็นพระพุทธรูปสิงห์หนึ่งสีขาวมุก ขนาดหน้าตักกว้าง 5 เมตร สูง 6.5 เมตร โดยมีพระรอดลำพูน จำนวน 88,000 องค์ และแก้วแหวนเงินทองหลายสิ่งถูกฝังอยู่ใต้พระพุทธรูปองค์นี้ รวมทั้งบริเวณพระเศียรก็ได้บรรจุพระบรมสารีริกธาตุ ด้านหลังวิหารมีพระพุทธรูปสีขาวองค์ใหญ่ เป็นพระพุทธรูปปางห้ามญาติสูงเทียบเท่ากับวิหารตัดกับสีน้ำเงินฟ้าสลับทอง

วัดมีองค์พระธาตุที่ได้บรรจุพระบรมสาริกธาตุ จากสมเด็จพระสังฆราชเจ้า กรมหลวงวชิรญาณสังวร พระธาตุสูง 20 เมตร มีนามว่า *พระธาตุเกศแก้วจุฬามณีห้าพระองค์*

อ้างอิง
-------

1. ↑  "วัดร่องเสือเต้น". มิวเซียมไทยแลนด์.
2. ↑  "รายงานทะเบียนวัดจังหวัดเชียงราย". สำนักงานพระพุทธศาสนาแห่งชาติ.
3. ↑  "ยลความงาม "วัดร่องเสือเต้น" วัดสีน้ำเงินสุดวิจิตรคู่เมืองเชียงราย". ผู้จัดการออนไลน์.
4. ↑  "วัดร่องเสือเต้น เชียงราย วิจิตรตระการตาแห่งพุทธศิลป์ไทย". กระปุก.

คอมมอนส์ มีภาพและสื่อเกี่ยวกับ:  
**วัดร่องเสือเต้น**
**มหาวิทยาลัยจุงอัง** (เกาหลี: 중앙대학교; อังกฤษ: Chung-Ang University; อักษรย่อ: CAU) เป็นสถาบันการศึกษาเอกชน ซึ่งมีที่ตั้งมากกว่าสองวิทยาเขต ทั้งในโซล และนครอันซ็อง สถาบันแห่งนี้ได้ก่อตั้งขึ้นภายหลังจากการปลดปล่อยจากการปกครองอาณานิคมของญี่ปุ่น เพื่อประโยชน์ของประเทศชาติและความก้าวหน้าทางอารยธรรม ด้วยปรัชญาการศึกษาด้านความซื่อสัตย์และความยุติธรรม ภายใต้การดูแลของ ดร.อิม ยองซิน และเป็นแห่งแรกในเกาหลีใต้ที่นำเสนอในหลักสูตรเภสัชศาสตร์, บริหารธุรกิจ, สื่อสารมวลชน, การโฆษณาและการประชาสัมพันธ์, การถ่ายภาพ และการละครกับภาพยนตร์ศึกษา โดยมหาวิทยาลัยแห่งนี้มีชื่อเสียงในด้านเภสัชศาสตร์, สื่อและศิลปะ จากการวิเคราะห์เมื่อไม่นานมานี้ คณะสื่อสารมวลชนในมหาวิทยาลัยจุงอัง มีการผลิตนักข่าวเป็นจำนวนมากที่สุดในตำแหน่งผู้บริหารในองค์กรสื่อที่สำคัญ ในขณะที่สาขาการโฆษณาและการประชาสัมพันธ์มีการผลิตตัวแทนโฆษณาเป็นจำนวนมากที่สุดจากมหาวิทยาลัยที่มีอยู่ทั้งหมดในประเทศ หลักสูตรปริญญาโทที่นำเสนอโดยมหาวิทยาลัยจุงอังประกอบด้วย บริหารธุรกิจมหาบัณฑิต, คณะนิติศาสตร์ และคณะแพทยศาสตร์ ใน ค.ศ. 2008 ดูซัน ซึ่งเป็นองค์กรระดับโลก ได้ทำการรวมเข้าในฐานะที่เป็นสถาบันการศึกษาแห่งหนึ่ง และโครงการมหาวิทยาลัยจุงอัง 2018+ ได้กำหนดภายใต้แผนพัฒนาใหม่ ด้วยวัตถุประสงค์สำหรับการปลูกฝังความรู้ในระดับโลก และสร้างความสามารถทางวิชาการเพื่อให้บรรลุการจัดอันดับ 100 มหาวิทยาลัยที่มีชื่อเสียงในระดับสากลภายในปี ค.ศ. 2018

ในฐานะหนึ่งในมหาวิทยาลัยที่มีชื่อเสียงมากที่สุดของประเทศ มหาวิทยาลัยจุงอังเป็นที่รู้จักโดยเฉพาะอย่างยิ่งในคณะเภสัชศาสตร์, การละคร, ภาพยนตร์, การออกแบบ และศิลปศาสตร์ ปัจจุบันมหาวิทยาลัยจุงอังมีดูซันคอร์ปอเรชันเป็นเจ้าของ

ศิษย์เก่าที่มีชื่อเสียง
-----------------------

* คิม ซู-ฮย็อน
* พัค จีฮุน Wanna One
* ชเว ซูยอง และ ควอน ยูริ นักร้องวงเกิลส์เจเนอเรชัน
* คิม โซอึน นักแสดงหญิง
* ซง แจริม นายแบบ นักแสดง
* ซึง รี นักร้อง, นักเต้น และนักแสดงชาย
* ฮย็อน บิน นักแสดง, นายแบบ และนักร้อง
* คังฮานึล นักแสดง
* พัก ชิน-ฮเย นักแสดงหญิง
* จินเซยอน  นักแสดงหญิง
* คิมฮีเอ  นักแสดงหญิง
* R.tee โปรดิ้วเซอร์ The black label
* อีโดฮยอน  นักแสดงชาย
* นัมดารึม  นักแสดงชาย

อ้างอิง
-------

1. 1 2  Chung-Ang University - Topuniversities (อังกฤษ)
2. ↑  QS World University Rankings® 2011/2012 (อังกฤษ)
3. ↑  Doosan Seeks to Globalize Chung-Ang University (อังกฤษ)
4. ↑  소녀시대 수영, 15일 잠실 삼성-두산전 시타 (*Sooyoung of SNSD, Celebratory batting on 15th at Samsung vs. Dusan game*). *Newsen*. May 13, 2009. Retrieved on April 9, 2010. (เกาหลี)
5. ↑  ชาวเน็ตอวดภาพ ‘ยูริ-ซูยอง’ ที่มหาวิทยาลัย[*ลิงก์เสีย*] (ไทย)
6. ↑  "현빈(김태평) 영화배우, 탤런트". *Naver Profiles* (ภาษาเกาหลี). 10 September 2010. สืบค้นเมื่อ 6 August 2011.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**มหาวิทยาลัยจุงอัง**

|  |  |  |
| --- | --- | --- |
| * Official website
* Medical Center
* the Central Library เก็บถาวร 2011-05-20 ที่ เวย์แบ็กแมชชีน
* Cyworld Town(SNS)[*ลิงก์เสีย*]
* Dormitory(Seoul) เก็บถาวร 2011-05-20 ที่ เวย์แบ็กแมชชีน
 | * Dormitory(An-Seong) เก็บถาวร 2011-05-20 ที่ เวย์แบ็กแมชชีน
* Cyber Campus เก็บถาวร 2011-05-20 ที่ เวย์แบ็กแมชชีน
* CAUin Community เก็บถาวร 2011-02-25 ที่ เวย์แบ็กแมชชีน
* Graduate School
* CAU Portal
 |   |
**วัดราษฎร์สโมสร** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลถ้ำ อำเภอตะกั่วทุ่ง จังหวัดพังงา ที่ดินตั้งวัดเนื้อที่ 27 ไร่ พื้นที่ตั้งวัดเป็นที่เนินสูงและราบลุ่มที่ตีนเนิน สภาพแวดล้อมมีที่สวนชาวบ้าน และมีลำคลองหุบเหวลึก ปัจจุบันเจ้าอาวาส คือ พระครูวิสุทธิ์ธรรมานุยุต

วัดราษฎร์สโมสรสร้างเมื่อ พ.ศ. 2469 โดยมีพระอธิการหีด พุทฺธรกฺขิโต นำชาวบ้านสร้าง เดิมนามว่า **วัดโตนดิน** ภายหลังได้เปลี่ยนชื่อมาเป็น "วัดราษฎร์สโมสร" เมื่อ พ.ศ. 2486 ได้รับพระราชทานวิสุงคามสีมาเมื่อวันที่ 13 กุมภาพันธ์ พ.ศ. 2491 ได้รับพระราชทานวิสุงคามสีมาครั้งหลังเมื่อวันที่ 25 มีนาคม พ.ศ. 2554

ลักษณะศิลปกรรรม อุโบสถทรงไทยประเพณี มีการตกแต่งด้วยช่อฟ้า ใบระกาและหางหงส์ นอกจากนี้มีหอฉันและกุฏิ

อ้างอิง
-------

1. ↑  "วัดราษฎร์สโมสร". ศูนย์ข้อมูลกลางทางวัฒนธรรม.
2. ↑  "วัดราษฎร์สโมสร". ฐานข้อมูลแหล่งท่องเที่ยวและผลิตภัณฑ์ทางการท่องเที่ยวฮาลาล เชื่อมโยงกับประเทศเพื่อนบ้านในกลุ่มความร่วมมือทางเศรษฐกิจสามฝ่าย อินโดนีเซีย-มาเลเซีย-ไทย.
3. ↑  "วัดราษฎร์สโมสร". สำนักงานพระพุทธศาสนาแห่งชาติ.
4. ↑  มธุรดา ประสิทธิ์วงษ์. "การตั้งถิ่นฐานของเมืองในจังหวัดพังงาตั้งแต่พ.ศ. 2325 - 2475" (PDF). มหาวิทยาลัยศิลปากร. p. 192.
ทัศนียภาพเมื่อมองจากชั้นบนสุดของหอไอเฟลไปยังทิศตะวันออกเฉียงใต้ ด้านล่างคือช็องเดอมาร์ส
**ช็องเดอมาร์ส** (ฝรั่งเศส: *Champ de Mars*) เป็นสวนสาธารณะแบบเปิดโล่งขนาดใหญ่ในกรุงปารีส ประเทศฝรั่งเศส เริ่มก่อสร้างในปี ค.ศ. 1765 ออกแบบโดยอ็องฌ์-ฌัก กาบรีแยล ตั้งอยู่ทางทิศตะวันออกเฉียงใต้ติดกับหอไอเฟล สถานที่แห่งนี้ตั้งชื่อตามกัมปุสมาร์ติอุส ("ลานเทพสงคราม") ในกรุงโรม เพื่อเป็นเกียรติแก่เทพมาร์ส ซึ่งเป็นเทพสงครามของโรมัน สถานที่แห่งนี้เคยถูกใช้เป็นลานสวนสนามของกองทัพฝรั่งเศสในอดีตด้วย

ในปีค.ศ. 1783 ฌัก ชาร์ล และพี่น้องโรแบร์ ได้ปล่อยบอลลูนไฮโดนเจนลำแรกของโลกจากช็องเดอมาร์ส

ในการปฏิวัติฝรั่งเศส หลังพระเจ้าหลุยส์ที่ 16 ถูกจับกุมระหว่างพระยามเสด็จหนีออกนอกประเทศ สภาธรรมนูญแห่งชาติได้ประชุมในวันที่ 15 กรกฎาคม ค.ศ. 1791 และมีมติให้พระองค์อยู่ในราชสมบัติต่อไปในฐาะกษัตริย์ภายใต้รัฐธรรมนูญ มตินี้ของสภาทำให้ฝ่ายสาธารณรัฐนิยมเกิดความไม่พอใจและคัดค้านมตินี้ สองวันต่อมา ประชาชนกว่า 50,000 คนที่นำโดยนักหนังสือพิมพ์ฌัก ปีแยร์ บรีโซ ได้มาชุมนุมกันที่ช็องเดอมาร์สเพื่อลงนามเรียกร้องให้พระเจ้าหลุยส์สละราชสมบัติ นายกเทศมนตรีฌ็อง ซีลแว็ง บายี ประกาศกฎอัยการศึก นายพลเดอ ลา ฟาแย็ต ผู้นิยมเจ้า ได้นำกำลังทหารเข้าปราบปรามและกลายเป็นการสังหารหมู่ขึ้นที่นี่ มีผู้เสียชีวิตราวห้าสิบคน

ภาพในอดีต
---------

* การสังหารหมู่ช้องเดอมาร์ส ค.ศ. 1791การสังหารหมู่ช้องเดอมาร์ส ค.ศ. 1791
* เทศกาลในปี ค.ศ. 1848เทศกาลในปี ค.ศ. 1848
* มหกรรมการแสดงนิทรรศการนานาชาติ ค.ศ. 1878มหกรรมการแสดงนิทรรศการนานาชาติ ค.ศ. 1878

อ้างอิง
-------

1. ↑  *Medal commemorating Charles and Robert’s balloon ascent, Paris, 1783* from Science and Society, 2010.
2. ↑  Rudé, George Frederick Elliot (1959). *The Crowd in the French Revolution*. Oxford, UK: Clarendon Press.

|  |  |
| --- | --- |
|   | **สถานีย่อยประเทศฝรั่งเศส** |


| * ด
* ค
* ก
สถานที่ท่องเที่ยวในกรุงปารีส |
| --- |
| ฝั่งขวาของแม่น้ำ | 
* ประตูชัย
* ประตูชัยแห่งการูแซล
* โบสถ์ซาเคร-เกอร์
* ศูนย์ฌอร์ฌ ปงปีดู
* ศาลาว่าการนครปารีส
* ถนนช็องเซลีเซ
* ทำเนียบประธานาธิบดี (พระราชวังเอลีเซ)
* โบสถ์ลามาดแลน
* จัตุรัสเดอลากงกอร์ด
* จัตุรัสว็องโดม
* พระราชวังหลวง (เลอปาแลรัวยาล)
* เลอกร็องปาแล
* พิพิธภัณฑ์ลูฟวร์
* โรงอุปรากรปาแลการ์นีเย
* สุสานแปร์-ลาแชซ
* สวนตุยเลอรี
* ทรอกาเดโร

 |  |
| ฝั่งซ้ายของแม่น้ำ | 
* เลแซ็งวาลีด
* พิพิธภัณฑ์ออร์แซ
* อนุสรณ์สถานป็องเตอง
* สวนและพระราชวังลุกซ็องบูร์
* หอไอเฟล
* ทำเนียบรัฐบาล

 |
| อีลเดอลาซีเต, อีลแซ็ง-หลุยส์ และแม่น้ำแซน | 
* บาโตมุช
* กงซีแยร์เฌอรี
* อาสนวิหารน็อทร์-ดาม
* แซ็งต์-ชาแปล
* สะพานอะเลคซันดร์ที่ 3
* ปงเนิฟ
* ปงดีเยนา

 |
| สะพาน ถนน และจัตุรัส | 
* สะพานเนิฟ
* สะพานเดซาร์
* สะพานอะเลคซันดร์ที่ 3
* ถนนช็องเซลีเซ
* ช็องเดอมาร์ส
* จัตุรัสเดอลากงกอร์ด
* จัตุรัสบัสตีย์

 |
**ช็อน บย็อง-กวัน** (อักษรโรมัน: *Chun Byung-Kwan*; เกาหลี: 전병관) นักมวยสากลชาวเกาหลีใต้ สถิติการชก 20 ครั้ง ชนะ 11 (น็อค 4) เสมอ 1 แพ้ 4

ประวัติ
-------

ช็อนขึ้นชกมวยสากลอาชีพครั้งแรกเมื่อ 8 ตุลาคม พ.ศ. 2526 ชนะคะแนน ปาร์ค นัมชุน จากนั้นขึ้นชกชนะเป็นส่วนใหญ่ จนได้ครองแชมป์เกาหลีใต้รุ่นซูเปอร์ฟลายเวทเมื่อ 2 สิงหาคม พ.ศ. 2529 ชนะคะแนน ปาร์ค ยุนโฮ ในการชกครั้งถัดมา ช็อนขึ้นชิงแชมป์ OPBF รุ่นซูเปอร์ฟลายเวท เมื่อ 16 ตุลาคม พ.ศ. 2529 ชนะน็อค คิม กีซาง ยก 3 ได้แชมป์มาครอง ช็อนป้องกันแชมป์ได้ 3 ครั้ง เบียนขึ้นชิงแชมป์โลกรุ่นจูเนียร์แบนตัมเวท WBA กับเขาทรายแกแล็กซีที่กรุงเทพฯ เมื่อ 12 ตุลาคม พ.ศ. 2530 ปรากฏว่าช็อนเป็นฝ่ายแพ้น็อคในยกที่ 3

หลังจากชิงแชมป์โลกไม่สำเร็จ ช็อนขึ้นชกแชมป์ OPBF รุ่นซูเปอร์ฟลายเวท แต่คราวนี้เขาเป็นฝ่ายแพ้คะแนน ชาง แตอิลไปเมื่อ 24 มกราคม พ.ศ. 2531 เสียแชมป์ไป จากนั้น ช็อนมาชิงแชมป์เกาหลีใต้รุ่นซูเปอร์ฟลายเวทที่ว่างเมื่อ 25 พฤศจิกายน พ.ศ. 2532 ชนะน็อค เมียง โฮยาง ยก 3 ได้แชมป์มาครอง แต่พอป้องกันแชมป์ครั้งแรกเมื่อ 10 มิถุนายน พ.ศ. 2533 ปรากฏว่าเป็นฝ่ายแพ้คะแนน ลิม กวางบอก เสียแชมป์ไป ช็อนขึ้นชกครั้งสุดท้ายเมื่อ 24 พฤศจิกายน พ.ศ. 2533 แพ้น็อค ลี เซืองคู ยก 3 จากนั้นก็แขวนนวมไป

เกียรติประวัติ
--------------

* แชมป์เกาหลีใต้รุ่นซูเปอร์ฟลายเวท (2529, 2532 – 2533)
* แชมป์ OPBF รุ่นจูเนียร์แบนตัมเวท (2529 – 2531)
	+ ชิง, 16 ตุลาคม 2529 ชนะน็อค คิม กีชาง ยก 3 ที่ เกาหลีใต้
	+ ป้องกันครั้งที่ 1, 17 มกราคม 2530 เสมอ ปาร์ค แด ยอง ที่ เกาหลีใต้
	+ ป้องกันครั้งที่ 2, 1 เมษายน 2530 ชนะคะแนน วองโซ อินดราจิต ที่ เกาหลีใต้
	+ ป้องกันครั้งที่ 3, 29 สิงหาคม 2530 ชนะคะแนน ชุนนิชิ นากาชิม่า ที่ เกาหลีใต้
	+ เสียแชมป์, 24 มกราคม 2531 แพ้คะแนน แต อิล ชาง ที่ เกาหลีใต้
* เคยชิงแชมป์ต่อไปนี้แต่ไม่สำเร็จ
	+ ชิงแชมป์โลกรุ่นจูเนียร์แบนตัมเวท WBA, 12 ตุลาคม 2530 แพ้ทีเคโอ​ เขาทราย แกแล็คซี่ ยก 3 ที่เวทีราชดำเนิน

อ้างอิง
-------


* สถิติการชก boxrec.com (อังกฤษ)
**บิบโค้ด** (**bibcode**) หรือ **เร็ฟโค้ด** (**refcode**) เป็นตัวระบุย่อที่ใช้ในระบบข้อมูลดาราศาสตร์หลายระบบ เพื่ออ้างอิงวรรณกรรมงานใดงานหนึ่งอย่างเฉพาะเจาะจง

การนำไปใช้
----------

โดยดั้งเดิมแล้ว bibcode ซึ่งย่อมาจาก Bibliographic Reference Code (รหัสอ้างอิงบรรณานุกรม) ได้พัฒนาขึ้นเพื่อใช้ในระบบ SIMBAD ซึ่งเป็นฐานข้อมูลดาราศาสตร์ของวัตถุที่อยู่นอกระบบสุริยะ และ NED (NASA/IPAC Extragalactic Database) ซึ่งเป็นฐานข้อมูลของวัตถุที่อยู่นอกดาราจักรทางช้างเผือก แต่ต่อมากลายเป็นมาตรฐานโดยปริยาย และมีการใช้อย่างกว้างขวางมากขึ้น อย่างเช่นในระบบ Astrophysics Data System ซึ่งเป็นฐานข้อมูลออน์ไลน์ของเอกสารดาราศาสตร์และฟิสิกส์กว่า 8 ล้านฉบับ ทั้งจากแหล่งที่ทบทวนโดยผู้รู้เสมอกันหรือไม่ได้ทบทวน

รูปแบบ
------

รหัสจะยาว 19 อักษรอย่างตายตัวโดยมีรูปแบบ

YYYYJJJJJVVVVMPPPPA
ที่ YYYY เป็นปี ค.ศ. มีสี่หมายเลขของวรรณกรรมที่อ้างอิง และ JJJJJ เป็นรหัสที่บ่งว่า วรรณกรรมที่อ้างอิงได้ตีพิมพ์ในแหล่งไหน
ในกรณีที่ตีพิมพ์ในวารสาร VVVV จะเป็นเลขเล่ม (volume number) M จะระบุส่วนของวารสาร (เช่น L ในส่วนจดหมาย) PPPP จะบอกเลขหน้าขึ้นต้น และ A ก็จะเป็นอักษรแรกของนามสกุลอักษรโรมันของผู้เขียนคนแรก
สำหรับเขตข้อมูลที่ไม่ได้ใช้ ระบบจะใช้จุด/มหัพภาคเพื่อเติมเต็มและให้ยาวตายตัว
โดยจะเติมทางด้านขวาของรหัสแหล่งตีพิมพ์ และทางด้านซ้ายของเลขเล่มและหน้า
เลขหน้าที่มากกว่า 9999 จะขยายเข้าไปในส่วน M

ส่วนรหัสบทความยาว 6 หมายเลข (แทนเลขหน้า) ที่ใช้ในวรรณกรรมฟิสิกส์ตั้งแต่ปลายคริสต์ทศวรรษ 1990 จะปฏิบัติดังต่อไปนี้ คือ
เลขสองหลักแรกของรหัสบทความ ซึ่งเท่ากับเลขฉบับ (issue number) จะเปลี่ยนเป็นอักษรตัวเล็ก (01 = a เป็นต้น) แล้วใส่เข้าในส่วน M
ส่วนเลข 4 ตัวที่เหลือจะใส่ในส่วนเลขหน้า

ตัวอย่าง
--------

ตัวอย่างของรหัสรวมทั้ง

| Bibcode
  | อ้างอิง |
| --- | --- |
| 1974AJ.....79..819H | Heintz, W. D. (1974). "Astrometric study of four visual binaries". *The Astronomical Journal*. **79**: 819–825. Bibcode:1974AJ.....79..819H. doi:10.1086/111614. |
| 1924MNRAS..84..308E | Eddington, A. S. (1924). "On the relation between the masses and luminosities of the stars". *Monthly Notices of the Royal Astronomical Society*. **84** (5): 308–332. Bibcode:1924MNRAS..84..308E. doi:10.1093/mnras/84.5.308. |
| 1970ApJ...161L..77K | Kemp, J. C.; Swedlund, J. B.; Landstreet, J. D.; Angel, J. R. P. (1970). "Discovery of circularly polarized light from a white dwarf". *The Astrophysical Journal Letters*. **161**: L77–L79. Bibcode:1970ApJ...161L..77K. doi:10.1086/180574. |
| 2004PhRvL..93o0801M | Mukherjee, M.; Kellerbauer, A.; Beck, D.; และคณะ (2004). "The Mass of 22Mg". *Physical Review Letters*. **93** (15): 150801. Bibcode:2004PhRvL..93o0801M. doi:10.1103/PhysRevLett.93.150801. |

ดูเพิ่ม
-------

* ตัวระบุวัตถุดิจิทัล

เชิงอรรถและอ้างอิง
------------------

1. 1 2  
Schmitz M, Helou G, Dubois P, LaGue C, Madore BF, Corwin Jr. HG, Lesteven S (1995). "NED and SIMBAD Conventions for Bibliographic Reference Coding". ใน Egret, Daniel, Albrecht, Miguel A (บ.ก.). *Information & On-Line Data in Astronomy*. Kluwer Academic Publishers. ISBN 0-7923-3659-3. เก็บจากแหล่งเดิมเมื่อ 7 มิถุนายน 2011. สืบค้นเมื่อ 22 มิถุนายน 2011.
2. 1 2 3  
"The ADS Data, help page". NASA ADS. เก็บจากแหล่งเดิมเมื่อ 14 ตุลาคม 2007. สืบค้นเมื่อ 5 พฤศจิกายน 2007.
**มาริโอปาร์ตี 9** (ญี่ปุ่น: マリオパーティ9; โรมาจิ: *Mario Pāti Nain*; **Mario Party 9**) เป็นวิดีโอเกมแนวปาร์ตีสำหรับวี เป็นเกมมารีโอปาร์ตีที่สองสำหรับวี วางจำหน่ายครั้งแรกในวันที่ 2 มีนาคม ค.ศ. 2012 เป็นวิดีโอเกมแรกที่จัดจำหน่ายโดย เอ็นดีคิวบ์

เนื้อเรื่องย่อ
--------------

มาริโอ้และผองเพื่อน ที่กำลังดูดาวบนท้องฟ้าอยู่นั้น อยู่ๆ ดาวทั้งหมด ก็ถูกดูดไปโดยฝีมือของบาวเซอร์และบาวเซอร์จูเนียร์ ทำให้มาริโอ้และผองเพื่อน ต้องออกเดินทางนำดาวกลับคืนสู่ท้องฟ้าอีกครั้ง

ระบบแต้ม
--------

ระบบแต้มเกมนี้ จะเป็นมินิสตาร์ ดาวสีขาวขนาดเล็ก

มินิเกม
-------

สำหรับมินิเกม จะยังคงเหมือนภาคก่อนหน้า คือ 

ประทะพร้อมกัน 4 คน : มีเพียงคนเดียวเท่านั้นที่จะชนะเกม และได้แต้มสะสมไล่ตามลำดับ ลำดับ 1 จะได้แต้มเยอะที่สุด และลัดับ 4 จะได้แต้มน้อยสุด

แบ่งกลุ่มอย่างละ 2 :มีเพียงคู่เดียวที่จะได้แต้มทั้งหมดของมินิเกมส์ 

3 ประทะ 1 :1 คนไล่ล่าผู้เล่นคนอื่น หรือผู้เล่นคนอื่น ไล่ล่าผู้เล่นคนเดียว หากฝ่ายไหนชนะมินิเกมจะได้แต้มทั้งหมด

บอร์ดเกมส์
----------

บอร์ดเกมในภาคนี้ แตกต่างจากภาคก่อนหน้า โดยตัวละครที่เดินเกม จะเกาะกลุ่มกันผ่านยานพาหนะเพื่อทอยลูกเต๋าให้ถึงสเตทบอส ต่างกับภาคก่อนหน้า ที่จะต่างคนต่างเดินเกมกันมากกว่า

โดยบอร์ดเกมในภาคนี้ จะแบ่งออกเป็น 7 ด่าน ดังนี้

**โท้ด โร้ด** บอร์ดเกมที่มีต้นแบบจากเกมนิวซุปเปอร์มาริโอ้บราเธอร์สวี มียานพาหนะเป็นรถ และมีบอสประจำด่านคือวิกเกอร์

**ออม บอมบ์ แฟ็คทอรี่** บอร์ดเกมโรงงานผลิตระเบิด มีความพิเศษคือ หากเดินเกมจนถึงกลางบอร์ด ผู้เล่นทั้ง 4 จะแยกตัวจากกัน และหากเดินเกมจนครบ จะกลับมารวมตัวอีกครั้ง มียานพาหนะเป็นหุ่น 4 ขา และมีบอสประจำด่านคือคิงออมบอมบ์ การจู่โจมบอส จะเป็นเกมเลือกระเบิด

**บู ฮอร์เลอร์ แคสเซิล** บอร์ดเกมบ้านผีสิง มียานพาหนะเป็นพรมสีม่วง และมีบอสประจำด่านคือคิงบู การจู่โจมบอส จะเป็นเกมพัซเซิล

**บรูปเปอร์ บีช** บอร์ดเกมเกาะขนาดเล็กและทะเล มียานพาหนะเป็นเรือ และมีบอสประจำด่านคือปลาหมึกบรูปเปอร์ การจู่โจมบอส จะเป็นเกมยิงปืนใหญ่

**แม็กม่า มายด์** บอร์ดเกมเหมืองแร่แม็กม่า บอร์ดนี้มีความพิเศษคือ ยิ่งเดินตาไกล แม็กม่าก็จะยิ่งเพิ่มขึ้น ผู้เล่นต้องเดินตาอย่างระมัดระวัง ไม่ให้โดนบอร์ดย้อนกลับ และเดินตาให้ไกลจากแม็กม่า มียานพาหนะเป็นรถเหมือง บอสประจำด่านคือเชนช้อบ การจู่โจมบอส จะเป็นเกมรถเหมือง ให้รถเหมืองชนปืนใหญ่

**บาวเซอร์ สเตชัน** บอร์ดสุดท้ายของเกม มีลักษณะคล้ายกับฐานทัพบนอวกาศ การระมัดระวังขณะเดินตาคือ ยิ่งเดินตาตามจำนวนรอบ ปืนใหญ่ทำลายล้างจะยิ่งนับถอยหลัง หากนับถอยหลังจนครบ ผู้เล่นที่อยู่ในตาล่าสุด จะโดนยิงปืนใหญ่ และเสียมินิสตาร์ มียานพาหนะเป็นยานอวกาศ บอสประจำด่านคือบาวเซอร์ การจู่โจมบอส จะเป็นการทอยเต๋า

**ดองกี้คอง จังเกิ้ลรูน** บอร์ดพิเศษ ได้รับเมื่อผู้เล่นเคลียร์ทุกบอร์ดเกมแล้วและเป็นซุปเปอร์สตาร์ มีลักษณะเป็นวิหารที่มีรูปปั้นคล้ายลิง มียานพาหนะเป็นรถถังบาเรล หรือรถท่องป่า

อ้างอิง
-------

1. ↑  "Mario Party 9". Nintendo. คลังข้อมูลเก่าเก็บจากแหล่งเดิมเมื่อ 2019-04-07. สืบค้นเมื่อ 13 December 2011.

แหล่งข้อมูลอื่น
---------------

* *Mario Party 9* North America Official Website เก็บถาวร 2012-09-02 ที่ เวย์แบ็กแมชชีน
* *Mario Party 9* on MarioWiki

| * ด
* ค
* ก
ชุดเกม *มาริโอปาร์ตี* |
| --- |
| คอนโซล | 
* *มาริโอปาร์ตี*
* *2*
* *3*
* *4*
* *5*
* *6*
* *7*
* *8*
* *9*
* *10*
* *ซูเปอร์*
* *ซูเปอร์สตาร์*

 |
| พกพา | 
* *แอดเวนซ์*
* *ดีเอส*
* *ไอแลนด์ทัวร์*
* *สตาร์รัช*
* *เดอะท็อป 100*

 |
**มารี ฌูว์เลียต ลูแว** (ฝรั่งเศส: *Marie Juliette Louvet*; 9 พฤษภาคม ค.ศ. 1867 – 24 กันยายน ค.ศ. 1930) เป็นผู้เป็นที่รักของเจ้าชายหลุยส์ที่ 2 แห่งโมนาโก และเป็นมารดาของของเจ้าหญิงชาร์ล็อต ดัชเชสแห่งวาล็องตีนัว

ประวัติ
-------

มารี ฌูว์เลียต ลูแว เกิดเมื่อวันที่ 9 พฤษภาคม พ.ศ. 2410 ณ ฝรั่งเศส เป็นลูกสาวของฌัก อ็องรี ลูแว และโฌเซฟีน อมีเลอร์ เพดดีเฟอร์ โดยเธออาศัยในประเทศฝรั่งเศส เธอได้แต่งงานครั้งแรกกับช่างภาพหนุ่มชาวฝรั่งเศส อะชีลล์ เดลเมต และได้หย่าร้างกันไปใน พ.ศ. 2436 โดยมีบุตรร่วมกันดังนี้

1. จอร์จ เดลเมต
2. มาร์เกอรีตา เดลเมต

ชีวิตรักกับเจ้าชายองค์อธิปัตย์แห่งโมนาโก
----------------------------------------

เธอได้รู้จักกับ เจ้าชายหลุยส์ที่ 2 องค์อธิปัตย์แห่งโมนาโก ผ่านทางมารดาของเธอ มารดาของเธอนั้นเป็นพระชายาของเจ้าชายแห่งฝรั่งเศสพระองค์หนึ่ง จนทั้งสองมีความสัมพันธ์กันจนเธอตั้งท้องและได้คลอดกลูกสาว 1 คน ต่อมาได้รับพระราชทานพระอิสริยยศและมีพระนามว่า เจ้าหญิงชาร์ล็อต ดัชเชสแห่งวาล็องตีนัว ซึ่งพระธิดาพระองค์นี้ เป็นพระราชธิดานอกสมรสและเป็นพระราชธิดาเพียงพระองค์เดียวใน เจ้าชายหลุยส์ที่ 2 องค์อธิปัตย์แห่งโมนาโก ถึงกระนั้นเธอก็มิได้รับการสถนาปนาเป็นเจ้าดังเช่นลูกสาวเธอ เนื่องจากเป็นภรรยานอกสมรส

อ้างอิง
-------

1. ↑  *L'Intermediaire des Chercheurs et Curieux*, vol. 21 (1971), p. 958: "Marie–Juliette Louvet, née à Pierreval (Seine alors Inférieure) le 9. V. 1867 est décédée à Paris (XVI\*) le 29. IX. 1930."
2. ↑  Anne Edwards, *The Grimaldis of Monaco* (Morrow, 1992), p. 182
**วัตถุอาร์โรคอท** (อังกฤษ: Arrokoth) หรือ **486958 อาร์โรคอท** (*486958 Arrokoth*) มีชื่อในระบบว่า **2014 MU69** เป็นวัตถุพ้นดาวเนปจูนในแถบไคเปอร์ วัตถุนี้มีลักษณะเป็นซากของดาวเคราะห์สองชิ้นที่เชื่อมติดกัน แบ่งเป็นซากดาวก้อนใหญ่ยาว 21 กม. และซากดาวก้อนเล็กยาว 15 กม. ทำให้มีเส้นผ่านศูนย์กลางตามแกนรวมกันอยู่ที่ 36 กม. ซากดาวก้อนใหญ่มีลักษณะแบนกว่าซากดาวก้อนเล็ก เมื่อยานนิวฮอไรซันส์เดินทางไปถึงวันที่ 1 มกราคม ค.ศ. 2019 เมื่อ 05:33 น. ตามเวลา UTC มันจึงเป็นวัตถุอวกาศที่ไกลและเก่าแก่ที่สุดที่ยานอวกาศเดินทางไปถึง และได้รับชื่อเล่นว่า **อัลติมา ทูเล** (Ultima Thule) ในเวลาต่อมา

ถูกค้นพบเมื่อวันที่ 26 มิถุนายน ค.ศ. 2014 โดย มาร์ค บิว นักดาราศาสตร์ชาวอเมริกัน และทีมงานผู้สร้างยานนิวฮอไรซันส์จากการใช้กล้องโทรทรรศน์อวกาศฮับเบิลซึ่งเป็นส่วนหนึ่งของการสังเกตวัตถุในแถบไคเปอร์ของภารกิจยานนิวฮอไรซันส์ วัตถุอาร์โรคอทนี้มีคาบดาราคติ (ความเร็วในการโคจรรอบดวงอาทิตย์) 298 ปี จากการสำรวจของยานนิวฮอไรซันส์พบว่าวัตถุอาร์โรคอทนี้แบนกว่าที่คิดไว้ ซึ่งเดิมทีนักดาราศาสตร์คาดว่ามีลักษณะกลมคล้ายตุ๊กตาหิมะ ด้วยลักษณะที่มีโค้งเว้าตรงกลางและพื้นผิวที่เรียบนี้ทำให้นักวิทยาศาสตร์เข้าใจการเกิดดาวเคราะห์มากขึ้น โดยจากการสำรวจครั้งนี้แสดงให้เห็นว่าดาวเคราะห์ไม่ได้เกิดจากการชนกันของอุกกาบาต แต่เกิดจากการค่อย ๆ เกาะกันของเศษฝุ่นขนาดเล็ก ซึ่งหักล้างความแนวคิดเดิมที่ว่าดาวเคราะห์เกิดจากการชนกันของอุกกาบาต

อ้างอิง
-------

1. ↑  "New Horizons Successfully Explores Ultima Thule". *pluto.jhuapl.edu*. Applied Physics Laboratory. 1 January 2019. เก็บจากแหล่งเดิมเมื่อ 1 January 2019. สืบค้นเมื่อ 1 January 2019.
2. ↑  "About Arrokoth". *pluto.jhuapl.edu*. Applied Physics Laboratory. เก็บจากแหล่งเดิมเมื่อ 6 November 2019.
3. ↑  Porter, S. B.; Bierson, C. J.; Umurhan, O.; Beyer, R. A.; Lauer, T. A.; Buie, M. W.; และคณะ (March 2019). *A Contact Binary in the Kuiper Belt: The Shape and Pole of (486958) 2014 MU69* (PDF). 50th Lunar and Planetary Science Conference 2019. Lunar and Planetary Institute. Bibcode:2019LPI....50.1611P.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**วัตถุอาร์โรคอท**

* ยานนิวฮอไรซันส์ให้ข้อมูลใหม่ ปฏิวัติแนวคิดเรื่องการก่อตัวของดาวเคราะห์,BBC News, สืบค้นเมื่อ 3 กุมภาพันธ์ พ.ศ. 2564
* Far, Far Away in the Sky: New Horizons Kuiper Belt Flyby Object Officially Named 'Arrokoth', NASA, สืบค้นเมื่อ 3 กุมภาพันธ์ 2564
* Arrokoth (2014 MU69): Most Distant Object Explored Up Close at NASA Solar System Exploration
* About Arrokoth (2014 MU69)
* LORRI Images from the Arrokoth Flyby
**คางคกหมอตำแย** หรือ **กบหมอตำแย** (อังกฤษ: Midwife toad) เป็นสกุลของสัตว์สะเทินน้ำสะเทินบกจำพวกกบหรือคางคก จัดอยู่ในสกุล *Alytes* ในวงศ์คางคกหมอตำแย (Alytidae)

คางคกหมอตำแย เป็นกบขนาดเล็ก มีความยาวลำตัวประมาณ 4–5 เซนติเมตร เหตุที่ได้ชื่อว่า "หมอตำแย" เนื่องจากพฤติกรรมในการแพร่ขยายพันธุ์ เมื่อคางคกตัวผู้ผสมพันธุ์และกอดรัดกับตัวเมียอยู่บนบก เมื่อตัวเมียวางไข่และไข่ได้รับการปฏิสนธิแล้ว คางคกตัวผู้จะกวาดไข่ขึ้นไปแบกไว้บนหลังของตัวเองหรือบนขาหลังแล้วแบกไข่ไว้ตลอดเวลา และจะลงน้ำเป็นบางครั้งเพื่อให้ไข่ได้รับความชุ่มชื้น เมื่อไข่ฟักเป็นลูกอ๊อดแล้ว คางคกตัวผู้ก็จะปล่อยลูกอ๊อดลงสู่แหล่งน้ำ

พบกระจายพันธุ์อยู่ทางภาคตะวันตกของทวีปยุโรป จนถึงตะวันออกกลางและตะวันออกเฉียงเหนือของแอฟริกา พบได้ในยอดเขาสูงจากระดับน้ำทะเลถึง 5,000–6,500 ฟุต

หมายเหตุ: เดิมคางคกหมอตำแยเคยจัดอยู่ในวงศ์ที่ใช้ชื่อว่า Discoglossidae แต่ปัจจุบันได้ใช้ชื่อวงศ์เป็นชื่อปัจจุบัน

การจำแนก
--------

| ชื่อทวินามและผู้บรรยาย | ชื่อสามัญ (อังกฤษ) |
| --- | --- |
|
| *Alytes cisternasii* (Boscá, 1879) | Iberian Midwife Toad |
| *Alytes dickhilleni* (Arntzen & García Paris, 1995) | Betic Midwife Toad |
| *Alytes maurus* (Pasteur & Bons, 1962) |  |
| *Alytes muletensis* (Sanchiz & Adrover, 1979) | Mallorcan midwife toad |
| *Alytes obstetricans* (Laurenti, 1768) | Common Midwife Toad |
|

อ้างอิง
-------

1. 1 2  Frost, Darrel R. (2014). "Alytidae Fitzinger, 1843". *Amphibian Species of the World: an Online Reference. Version 6.0*. American Museum of Natural History. สืบค้นเมื่อ 12 April 2014.
2. 1 2  วีรยุทธ์ เลาหะจินดา. *วิทยาสัตว์เลื้อยคลานและสัตว์สะเทินน้ำสะเทินบก*. กรุงเทพฯ : สำนักพิมพ์มหาวิทยาลัยเกษตรศาสตร์, 2552. 458 หน้า. หน้า 320. ISBN 978-616-556-016-0

แหล่งข้อมูลอื่น
---------------

 ข้อมูลที่เกี่ยวข้องกับ Alytes ที่วิกิสปีชีส์


คอมมอนส์ มีภาพและสื่อเกี่ยวกับ:  
***Alytes***
ว่าที่ร้อยตรี ดร.ถวัลย์ รุยาพร เกิดวันที่ 15 มิถุนายน พ.ศ. 2500 โดยได้รับการเลือกตั้งให้ดำรงตำแหน่งนายก สภาทนายความ (ประเทศไทย) 2 สมัยติดต่อกัน ในปี 2559 - 2562 และในปี 2562 - 2565 และดำรงตำแหน่ง กรรมการเนติบัณฑิตยสภา กรรมการปฏิรูปประเทศด้านกระบวนการยุติธรรม กรรมการในคณะกรรมการพัฒนาการบริหารงานยุติธรรมแห่งชาติ กรรมการผู้ทรงคุณวุฒิในคณะกรรมการคุ้มครองผู้บริโภค กรรมการสมาคมมหาวิทยาลัยรามคำแหง ที่ปรึกษาคณะกรรมการกฎหมายสภาอุตสาหกรรมแห่งประเทศไทย อดีตกรรมการบริหารสภาทนายความ 2 สมัย (ฝ่ายช่วยเหลือประชาชนทางกฎหมายและฝ่ายสวัสดิการ) 

นอกจากนี้ ยังดำรงตำแหน่งอุปนายกสมาคมนิติศาสตร์มหาวิทยาลัยรามคำแหง นายกสมาคมศิษย์เก่ามหาวิทยาลัยสยาม หลายสมัย หัวหน้าสำนักงาน สำนักกฎหมาย ดร.ถวัลย์ รุยาพร เป็นอาจารย์ประจำ สำนักอบรมศึกษากฎหมายแห่งเนติบัณฑิตยสภา ผู้บรรยาย วิชาการว่าความและถามพยาน และอาจารย์พิเศษในคณะนิติศาสตร์ในมหาวิทยาลัยหลายแห่ง

ประวัติ
-------

เรียนจบ มัธยมศึกษาตอนปลาย โรงเรียนวัดราชาธิวาส นิติศาสตร์บัณฑิต มหาวิทยาลัยรามคำแหง เนติบัณฑิตไทย สำนักศึกษาอบรมกฎหมายแห่งเนติบัณฑิตยสภา บริหารธุรกิจมหาบัณฑิต สาขาบริหารงานบุคคล มหาวิทยาลัยสยาม นิติศาสตร์มหาบัณฑิต สาขากฎหมายธุรกิจ มหาวิทยาลัยรามคำแหง ปรัชญาดุษฎีบัณฑิต สาขาวิชาการจัดการ มหาวิทยาลัยสยาม


วิกิซอร์ซ มีงานต้นฉบับเกี่ยวกับ:
**คณะกรรมการปฏิรูปประเทศด้านกระบวนการยุติธรรม**

อ้างอิง
-------

* 
* 
* 
* 
* 
*
**คางคกไวโอมิง** (อังกฤษ: Wyoming toad; ชื่อวิทยาศาสตร์: *Anaxyrus baxteri* หรือ *Bufo baxteri*) เป็นสัตว์ครึ่งบกครึ่งน้ำหายากที่ปัจจุบันยังเหลือรอดเฉพาะในสถานที่เพาะเลี้ยง และในเขตห้ามล่าสัตว์ป่าแห่งชาติทะเลสาบมอร์เทนสัน ในรัฐไวโอมิง สหรัฐอเมริกาเท่านั้น ถูกขึ้นทะเบียนอยู่ในรายชื่อสัตว์ใกล้สูญพันธุ์เมื่อ ค.ศ. 1984

ถิ่นที่อยู่
-----------

คางคกไวโอมิงมักอาศัยอยู่ในที่ราบน้ำท่วมถึงและพงหญ้าริมบ่อน้ำและทะเลสาบ มักจะใช้โพรงของโกเฟอร์กระเป๋า และกระรอกดิน ที่ถูกทิ้งเป็นที่อยู่อาศัย

ประวัติการอนุรักษ์
------------------

คางคกไวโอมิงในความดูแลของเจ้าหน้าที่ หน่วยบริการประมงและสัตว์ป่าสหรัฐอเมริกา (FWS)
คางคกไวโอมิงเคยพบได้ทั่วไปในช่วงทศวรรษที่ 1950 จนกระทั่งลดจำนวนลงอย่างรวดเร็วในช่วงทศวรรษที่ 1970 ทำให้ถูกขึ้นทะเบียนเป็นสิ่งมีชีวิตเฉพาะถิ่น และเชื่อว่าสูญพันธุ์ไปเมื่อ ค.ศ. 1980 ต่อมาได้ถูกค้นพบอีกครั้งเมื่อ ค.ศ. 1987 ตามชายฝั่งทะเลสาบมอร์เทนสัน ซึ่งเป็นทะเลสาบสนที่อยู่สูงจากระดับน้ำทะเล 2,212 เมตร ในช่วงต้นทศวรรษที่ 1990 ได้เริ่มโครงการเพาะขยายพันธุ์ ด้วยจุดประสงค์เพื่อปกป้องคางคกชนิดนี้ไม่ให้สูญพันธุ์ ทว่าตั้งแต่ ค.ศ. 1991 ก็ไม่เคยมีรายงานว่าพบการสืบพันธุ์ในธรรมชาติอีกเลย

แผนการอนุรักษ์คางคกไวโอมิงในธรรมชาติที่จะมีในอนาคตนั้นขึ้นอยู่กับการกำจัดเชื้อราสัตว์ครึ่งบกครึ่งน้ำ (*Batrachochytrium dendrobatidis*) ซึ่งเชื่อว่าเป็นปัจจัยสำคัญที่คุกคามต่อการอยู่รอดของคางคกชนิดนี้

อ้างอิง
-------

* Pauly, G. B. D. M. Hillis, and D. C. Cannatella. (2004) The history of a Nearctic colonization: Molecular phylogenetics and biogeography of the Nearctic toads (*Bufo*). *Evolution* *58*: 2517–2535.
* Hammerson (2004). *Bufo baxteri*. *2006 IUCN Red List of Threatened Species*. IUCN 2006. Retrieved on 10 May 2006. Database entry includes a range map and a brief justification of why this species is listed as extinct in the wild
**คากุนิ** (ญี่ปุ่น: 角煮かくに; โรมาจิ: *kakuni*) เป็น อาหารที่ทำจากส่วนผสมที่นำไปเคี่ยวกับเครื่องปรุงรส

ชื่อเรียกนี้ในภาษาญี่ปุ่นสมัยใหม่มักหมายถึงเนื้อหมูที่เคี่ยวในซอสถั่วเหลืองซึ่งมีต้นกำเนิดมาจากหมูตงพัว ซึ่งเป็นอาหารจีน

ประวัติศาสตร์
-------------

เนื้อหมูตงพัว (อาหารเจ้อเจียง)
ดูบทความหลักที่: หมูตงพัว

วิธีทำ
------

ทำโดยหั่นหมูสามชั้น ต้มสุกเป็นชิ้นพอดีคำ ใส่เครื่องปรุง และ ผักตามชอบ ต้มจนนิ่ม

เครื่องเทศและเครื่องปรุงรสที่ใช้จะแตกต่างกันไปตามภูมิภาคและผู้ที่ปรุง แต่มักจะปรุงรสด้วยส่วนผสมที่มีรสเค็มหวาน เช่น โชยุ มิโซะ มิริง สาเก โชจู อาวาโมริ น้ำตาล น้ำตาลทรายดำ เติมผักปรุงรส เช่น ต้นหอม และ ขิง เพื่อขจัดกลิ่นเมื่อต้มหรือรับประทานล่วงหน้า ในบางกรณีจะมีการเพิ่มขั้นตอน การทอด หรือนึ่ง ก่อนที่จะต้มเนื้อสัตว์ บางครั้งก็เพิ่มส่วนผสมอื่น ๆ เช่น หัวไชเท้า ต้องเคี่ยวเป็นเวลานานเพื่อให้นิ่ม แต่ทุกวันนี้มักจะปรุงโดยใช้หม้ออัดแรงดัน

นอกจากเนื้อปศุสัตว์แล้ว คากุนิซึ่งทำโดยการเคี่ยวปลาแดงขนาดใหญ่ เช่น ปลาทูน่าและปลาโอแถบ ในโชยุ ก็เป็นที่รู้จักกันดี อาหารเหล่านี้มีต้นกำเนิดในญี่ปุ่นซึ่งไม่มีส่วนเกี่ยวข้องกับคากุนิซึ่งมีต้นกำเนิดจากเนื้อตงพัวดังที่กล่าวถึงข้างต้น

ประเภทตามท้องถิ่น
-----------------

คากุนิเป็นที่รู้จักกันดีในฐานะอาหารท้องถิ่นของคิวชู โดยเฉพาะในจังหวัดนางาซากิ เรียกว่า **โทบานิ** (東坡煮) ส่วนในอาหารโอกินาวะเรียกว่า **ราฟุเต** (ラフテー)

### โทบานิ

 โทบานิ อาหารท้องถิ่นของคิวชู
โทบานิเป็นอาหารขึ้นชื่อของจังหวัดนางาซากิ ก่อนหมักหมูในซอสและเคี่ยวจะมีการต้มหนึ่งครั้งเพื่อขจัดไขมันส่วนเกิน

### ราฟุเต

ราฟุเต (อาหารโอกินาวะ)
ราฟุเตเป็นอาหารท้องถิ่นของ จังหวัดโอกินาวะ  เดิมเป็นอาหารในราชสำนักของราชวงศ์ริวกิว ใช้หมูสามชั้นติดหนัง หากมีขนอยู่บนผิวหนัง ให้เผาด้วยเตาแล้วหั่นเป็นชิ้นสี่เหลี่ยมขนาด 5 ซม. หลังจากลวก จากนั้นนำไปต้มด้วยไฟอ่อนเป็นเวลาหลายชั่วโมงในน้ำซุปที่ประกอบด้วยอาวาโมริ โชยุหรือ มิโซะ ดาชิของคมบุหรือคัตสึโอบุชิ และน้ำตาล หลังจากนั้นมันจะถูกทำให้เย็นลงและนำ น้ำมันหมู ที่แข็งตัวบนพื้นผิวของน้ำซุปออกแล้วต้มอีกครั้ง บางครั้งก็เพิ่มขิง เมื่อให้บริการ

อ้างอิง
-------

1. ↑  古場久代『卓袱料理のすすめ 長崎食文化の奥義』（長崎文献社, 2007年6月）、p.74
2. ↑  "長崎 料亭旅館 坂本屋　東坡煮（とうばに） 角煮めし". คลังข้อมูลเก่าเก็บจากแหล่งเดิมเมื่อ 2012-07-16. สืบค้นเมื่อ 2023-04-05.
3. 1 2  上村一真 (2007), *旅で出会ったローカルごはん*, 枻出版社, p. 274, ISBN 9784777908332
**คางคกซูรินาม** (อังกฤษ: Surinam toad, star-fingered toad; สเปน: *Aparo, Rana comun de celdillas*; ชื่อวิทยาศาสตร์: *Pipa pipa*) เป็นสัตว์ครึ่งบกครึ่งน้ำชนิดหนึ่ง ในวงศ์กบเล็บ (Pipidae)

มีลักษณะเด่น คือ ลำตัวมีลักษณะแบนคล้ายสี่เหลี่ยม ส่วนหัวเป็นสามเหลี่ยม มีสีเทาถึงสีน้ำตาลเข้ม ขนาดใหญ่ได้ถึง 20 เซนติเมตร แต่โดยทั่วไปจะมีขนาด 10-13 เซนติเมตร ทำให้แลดูเผิน ๆ เหมือนใบไม้แห้ง หรือกบที่ถูกทับแบน มีพังพืดเชื่อมระหว่างนิ้วตีนหน้าขนาดเล็ก ทำให้นิ้วตีนแยกจากกันจนมีลักษณะคล้ายนิ้วแยกเป็นแฉกเหมือนดาว แต่ปลายนิ้วไม่มีเล็บ

พบกระจายพันธุ์อยู่ในแหล่งน้ำในป่าดิบที่ราบต่ำของทวีปอเมริกาใต้ตอนบน โดยจะอาศัยหากินอยู่ในน้ำตลอดเวลา เนื่องจากไม่มีลิ้น จึงจะใช้ปากงับกินปลาหรือสัตว์น้ำขนาดเล็ก ๆ เป็นอาหาร

ลูกคางคกที่ฝังอยู่ในผิวหนังแม่
ตัวที่มีลำตัวสีเทา
คางคกซูรินามมีพฤติกรรมที่เป็นที่น่าสนใจ คือ ตัวเมียเมื่อผสมพันธุ์กับตัวผู้เสร็จเรียบร้อยแล้ว ตัวผู้จะว่ายขึ้นสู่ด้านบนของหลังตัวเมีย เพื่อนำไข่ที่ได้รับการปฏิสนธิแล้ววางลงบนหลังตัวเมีย ซึ่งจะมีไข่ทั้งหมดราว 60-100 ฟอง ไข่จะฝังลงบนหลังของตัวเมีย ผ่านไป 10 วัน ไข่จะฟักเป็นลูกอ๊อด แต่ยังไม่ออกมาจากหลัง จนกระทั่งผ่านไปราว 10-20 สัปดาห์ที่พัฒนาเหมือนตัวเต็มวัยที่มีความยาวประมาณ 10 เซนติเมตร จะผุดโผล่มาจากหลังตัวเมียจนผิวบนหลังเป็นรูพรุนเต็มไปหมด และแยกย้ายออกไปใช้ชีวิตเอง

ด้วยลักษณะและพฤติกรรมที่แปลกเช่นนี้ ทำให้คางคกซูรินามได้รับความนิยมในการถ่ายทำเป็นสารคดี และเลี้ยงเป็นสัตว์เลี้ยงในตู้ปลา

อ้างอิง
-------

1. ↑  จาก IUCN (อังกฤษ)
2. ↑  *Pipa pipa* (อังกฤษ)
3. ↑  ["Surinam Toad (อังกฤษ)". คลังข้อมูลเก่าเก็บจากแหล่งเดิมเมื่อ 2009-11-22. สืบค้นเมื่อ 2012-08-03. Surinam Toad (อังกฤษ)]

คอมมอนส์ มีภาพและสื่อเกี่ยวกับ:  
***Pipa pipa***

แหล่งข้อมูลอื่น
---------------

 ข้อมูลที่เกี่ยวข้องกับ Pipa pipa ที่วิกิสปีชีส์
**วัดราษฎร์ศรัทธาทำ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางหลวง อำเภอเมืองปทุมธานี จังหวัดปทุมธานี มีที่ดินที่ตั้งวัด 44 ไร่ 2 งาน 71 ตารางวา

วัดราษฎร์ศรัทธาทำสร้างขึ้นเมื่อ พ.ศ. 2441 โดยมีนางแปะ ทองคำ เป็นผู้ถวายที่ดินและดำเนินการสร้างวัดได้นามว่า "วัดราษฎร์ศรัทธาทำ" ชาวบ้านนิยมเรียกกันว่า **วัดศาลาลอย** ในปี พ.ศ. 2500 นางเฟื่องฟ้า วิรยางกูร ได้ถวายที่ดินให้เป็นที่สร้างโรงเรียนประชาบาล วัดได้รับพระราชทานวิสุงคามสีมา เมื่อวันที่ 11 กรกฎาคม พ.ศ. 2471 เขตวิสุงคามสีมากว้าง 30 เมตร ยาว 40 เมตร และได้ดำเนินการผูกพัทธสีมาไปเป็นที่เรียบร้อยแล้ว เมื่อปี พ.ศ. 2482

พื้นที่ตั้งวัดเป็นที่ราบลุ่มรูปสี่เหลี่ยมผืนผ้า ถูกน้ำท่วมในหน้าน้ำหลากมา ภายในวัดมีเสนาสนะ ได้แก่ อุโบสถกว้าง 8 เมตร ยาว 18 เมตร สร้างเมื่อ พ.ศ. 2500 กุฏิสงฆ์จำนวน 9 หลัง ส่วนมากเป็นอาคารไม้ทรงไทย หอสวดมนต์สร้างเมื่อ พ.ศ. 2482 ศาลาการเปรียญสร้างเมื่อ พ.ศ. 2512 ปูชนียวัตถุที่สำคัญ คือ *หลวงพ่อวัดตีนเลน* หน้าตักกว้าง 80 เซนติเมตร

อ้างอิง
-------

1. ↑  "วัดราษฎร์ศรัทธาทำ". องค์การบริหารส่วนตำบลบางหลวง.
2. ↑  สมคิด ทองสิมา, บุญมา ศรีสุรเมธี (2526). *ประวัติวัดทั่วราชอาณาจักร เล่ม 2*. กรมการศาสนา กระทรวงศึกษาธิการ. p. 680. `{{cite book}}`: ตรวจสอบค่าวันที่ใน: `|date=` (help)
**เสมหะ** **เสลด** หรือ **สิ่งขาก** (อังกฤษ: phlegm) เป็นของไหลเหนียวที่ผลิตโดยเยื่อเมือกของมนุษย์และสัตว์อื่น ๆ คำจำกัดความของเสหะคือเมือกที่ผลิตโดยระบบการหายใจนอกจากเมือกที่ออกมาทางช่องจมูกโดยเฉพาะที่ออกมาจากร่างกายโดยการจาม
ส่วนผสมของเสหะอาจไม่เหมือนกันในแต่ละคนขึ้นอยู่กับสภาพอากาศ สถานะของระบบภูมิต้านทาน หรือพันธุกรรมของคน ทั้งนี้ เสมหะยังเป็นเจลที่มีส่วนผสมของน้ำเป็นหลักและมีสารประกอบโปรตีน โปรตีนที่เกี่ยวกับภูมิคุ้มกันโรค ลิพิดและอื่น ๆ อีกมากมาย เสมหะอาจจะมีหลายสีแตกต่างกันไป

การป่วยที่เกี่ยวข้องกับเสมหะ
----------------------------

เสมหะอาจจะเป็นพาหะนำตัวอ่อนของพยาธิลำไส้ (ดูพยาธิปากขอ) การจามติดเลือดอาจจะเป็นอาการของโรคร้ายแรงหลายโรค (เช่นวัณโรคและมะเร็งปอด) แต่ก็อาจจะเป็นอาการทั่วไปของโรคที่ไม่ร้ายแรงมากเช่นเดียวกัน ไม่ว่าจะด้วยเหตุผลใดที่ใครก็ตามจามออกมาเป็นเลือดหรือมีเลือดผสมอยู่เป็นส่วนหนึ่งก็ตาม การจามออกมาเป็นเลือดหรือมีเลือดเป็นส่วนผสมถือเป็นอาการรุนแรง ผู้ใดที่มีอาการดังกล่าวควรปรึกษาแพทย์เพื่อรับการรักษาทันที

เสมหะกับฮิวเมอริซึ่ม
--------------------

ฮิวเมอริซึ่มเป็นทฤษฏีความเชื่อในสมัยโบราณที่ว่าร่างกายมนุษย์มีองค์ประกอบ 4 ชนิดคือ น้ำดีดำ, น้ำดี, เสมหะ และเลือด ผู้ที่มีโรคต่าง ๆ นั้นเกิดจากการมีจำนวนของเลือด เสมหะ และธาตุอื่น ๆ ในร่างกายมากเกินไป คนในสมัยก่อนจึงนิยมกรีดตัวเองเพื่อหวังว่าโรคจะหายไปพร้อม ๆ กับเลือดที่เสียไปด้วย ความเชื่อนี้มีมาตั้งแต่สมัยกรีกโบราณ 400 ปีก่อนคริสกาลและเรื่องนี้ได้ถูกพิสูจน์ว่าไม่ถูกต้องในทศวรรษที่ 18

หลักการอื่น ๆ
-------------

หลายบุคคลคิดว่าการมีเสมหะเป็นผลพวงมาจากการไม่แสดงอารมณ์หรือแสดงอารมณ์เล็กน้อยซึ่งก็ถูกพิสูจน์ว่าไม่ถูกต้องเช่นกัน

อ้างอิง
-------

1. ↑  "Humorism" (ภาษาอังกฤษ). คลังข้อมูลเก่าเก็บจากแหล่งเดิมเมื่อ 2012-11-04. สืบค้นเมื่อ 2011-11-25.
**เสริมลาภ วสุวัต** หรือที่รู้จักในนาม ดร.เสริมลาภ วสุวัต ประธานชมรมผู้รักบัวแห่งประเทศไทย กรรมการผู้ทรงคุณวุฒิในคณะกรรมการพันธุ์พืชในรัฐบาล เกรียงศักดิ์ ชมะนันทน์ ผู้เชี่ยวชาญพรรณไม้ประเภท บัว มีผลงานด้านวิชาการ คิดค้นผสมพันธุ์สายพันธุ์ใหม่ ๆ มากมาย ดูแลปลูกบัวพันธุ์ต่าง ๆ ให้กับวังสระปทุม

เกิดเมื่อวันที่ 22 สิงหาคม พ.ศ. 2473 ที่กรุงเทพมหานคร เป็นบุตรของ พล.จ.หลวงประเสริฐศัสตราวุธ (ลาภ วสุวัต) และ นางทองสุก วสุวัต ชีวิตส่วนตัวสมรสกับ นางศศิธร (นามสกุลเดิม: มุตตามระ) วสุวัต มีบุตรชายหญิงอย่างละคน

ดร.เสริมลาภ จบการศึกษาระดับปริญญาตรีจากมหาวิทยาลัยเกษตรศาสตร์ สาขากสิกรรมและสัตวบาล, ปริญญาโท พืชไร่ พืชสวนมหาวิทยาลัยมิสซิสซิปปี และปริญญาเอกโรคพืช พันธุ์ศาสตร์ มหาวิทยาลัยวิสคอนซิน ประเทศสหรัฐอเมริกา เริ่มรับราชการเป็นผู้เชี่ยวชาญกรมวิชาการเกษตรเมื่อปี พ.ศ. 2502 ด้านพืชผัก, พืชหัว, พืชเส้นใย, พืชน้ำมัน และยางพาราตามลำดับ และเป็นอาจารย์พิเศษ คณะเกษตร มหาวิทยาลัยเกษตรศาสตร์

สนใจเรื่องบัวในปี พ.ศ. 2521 เพราะที่บ้านปลูกไม้ดอกขาย ทั้งหน้าวัว, หวาย และดอกไม้ต่างประเทศพวกแกลดิโอลัส แอสเตอร์ แต่ตอนหลังไม่มีเวลาดูแลรักษา เลยลงเอยที่บัว ซึ่งกลายมาเป็นผลงานต่าง ๆ มากมาย

ดร.เสริมลาภ วสุวัต ถึงแก่กรรมเมื่อวันที่ 12 เมษายน พ.ศ. 2557 ด้วยอาการปอดติดเชื้ออย่างรุนแรง สิริอายุได้ 83 ปี พิธีพระราชเพลิงศพมีขึ้น ณ เมรุวัดชลประทานรังสฤษดิ์ อำเภอปากเกร็ด จังหวัดนนทบุรี ในวันที่ 13 กรกฎาคม พ.ศ. 2557 โดยมี สมเด็จพระเทพรัตนราชสุดาฯ สยามบรมราชกุมารี เสด็จเป็นองค์ประธาน

เครื่องราชอิสริยาภรณ์
---------------------

* พ.ศ. 2533 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2530 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
* พ.ศ. 2521 –  เหรียญจักรพรรดิมาลา (ร.จ.พ.)
* พ.ศ. 2525 –  เหรียญรัตนาภรณ์ รัชกาลที่ 9 ชั้นที่ 4 (ภ.ป.ร.4)

อ้างอิง
-------

1. ↑
2. ↑  "ประวัติของ ดร.เสริมลาภ วสุวัต". คลังข้อมูลเก่าเก็บจากแหล่งเดิมเมื่อ 2012-03-08. สืบค้นเมื่อ 2012-05-08.
3. ↑  "สมเด็จพระเทพรัตนราชสุดาฯ สยามบรมราชกุมารี พระราชทาน เพลิงศพนายเสริมลาภ วสุวัต". ช่อง 7. 13 July 2014. คลังข้อมูลเก่าเก็บจากแหล่งเดิมเมื่อ 2016-03-15. สืบค้นเมื่อ 14 July 2014.
4. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2015-09-27 ที่ เวย์แบ็กแมชชีน, เล่ม ๑๐๗ ตอนที่ ๒๔๐ ง ฉบับพิเศษ หน้า ๕, ๔ ธันวาคม ๒๕๓๓
5. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2015-09-30 ที่ เวย์แบ็กแมชชีน, เล่ม ๑๐๔ ตอนที่ ๒๔๗ ง ฉบับพิเศษ หน้า ๑๒, ๑ ธันวาคม ๒๕๓๐
6. ↑  ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๙๖ ตอนที่ ๙๒ ง ฉบับพิเศษ หน้า ๑๔๖, ๘ มิถุนายน ๒๕๒๒
7. ↑  ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญรัตนาภรณ์, เล่ม ๙๙ ตอนที่ ๑๖๖ ง ฉบับพิเศษ หน้า ๓๗, ๕ พฤศจิกายน ๒๕๒๕

* เกษตรกรคนเก่ง : "ดร.เสริมลาภ วสุวัต" ปรมาจารย์แห่ง "บัว"

แหล่งข้อมูลอื่น
---------------

* สดใสกับบัวหลวงสีเหลือง ราชินีพืชน้ำจากผลงาน วิจัยของไทย
* เว็บไซต์ส่วนตัว
**ล่องแก่ง** เป็น กิจกรรมการท่องเที่ยวแนวผจญภัยอย่างหนึ่ง ซึ่งนิยมใช้เรือยาง หรือ แพไม้ไผ่ ล่องตามลำน้ำที่มีแก่ง

การล่องแก่ง ในสากลได้มีการแบ่งระดับความยาก-ง่ายของสายน้ำ สามารถแบ่งได้เป็น 6 ระดับ ดังนี้

**ระดับ 1 ง่ายมาก** มีแก่งเล็กน้อยที่ง่ายมากคนทั่วไปสามารถพายได้บนสายน้ำไหลเอื่อย เหมาะสมสำหรับผู้ที่เริ่มล่องแก่ง

**ระดับ 2 ธรรมดา** น้ำไหลแรงขึ้น มีแก่งที่ต้องใช้เทคนิค ในระดับนี้ผู้พายจะต้องมีทักษะในการพายอยู่พอสมควร

**ระดับ 3 ปานกลาง** เริ่มมีแก่งน่าตื่นเต้น เทคนิคการพายสูงขึ้น มีแก่งให้ผู้พายได้ตื่นเต้นเป็นระยะๆ ในการพายจะต้องฝึกฝนเทคนิค การพายและการเรียนรู้ถึงลักษณะของสายน้ำ

**ระดับ 4 ยาก** มีแก่งที่ต้องใช้ทั้งเทคนิคและทักษะในการพาย และต้องใช้ความระมัดระวังในการล่องแก่ง

**ระดับ 5 ยากมาก** น้ำไหลเชี่ยว ต้องใช้เทคนิคและประสบการณ์การพายสูง และต้องมีความระมัดระวังในการล่องแก่งเป็นพิเศษ

**ระดับ 6 อันตราย** ไม่เหมาะสมการล่องแก่งเพราะแก่งมีลักษณะเป็นน้ำตก

การล่องแก่งในประเทศไทย
----------------------

สถานที่ล่องแก่งที่นิยมกันได้แก่

* น้ำตกมวกเหล็ก จ.สระบุรี แก่งระดับ 2-3

* แม่ตื่น จ.เชียงใหม่ แก่งระดับ 3

* แม่แตง จ.เชียงใหม่ แก่งระดับ 2-4

* แม่วาง จ.เชียงใหม่ แก่งระดับ 2-4

* แม่กลอง จ.ตาก แก่งระดับ 2-3

* ทีลอเร จ.ตาก แก่งระดับ 3-4

* แก่งเกาะร้อย จ.กำแพงเพชร แก่งระดับ 3

* ลำน้ำเข็ก จ.พิษณุโลก แก่งระดับ 4-5

* ลำน้ำว้า จ.น่าน แก่งระดับ 1-6

* สะม้าเก้าบั้ง  จ.น่าน แก่งระดับ 1-2

* ห้วยเขย่ง จ.กาญจนบุรี แก่งระดับ 3

* แม่น้ำรันตี (แพไม้ไผ่) แก่งระดับ 3

* แม่น้ำซองกาเรีย จ.กาญจนบุรี แก่งระดับ 3

* แก่งหินเพิง จ.ปราจีนบุรี แก่งระดับ 3-4

* โป่งน้ำร้อน จ.จันทบุรี แก่งระดับ 2-3

* ลำตะคอง จ.นครราชสีมา แก่งระดับ 2-3

* พะโต๊ะ จ.ชุมพร แก่งระดับ 3

* แก่งกรุง จ.สุราษฎร์ธานี แก่งระดับ 3

* คลองกลาย จ.นครศรีธรรมราช แก่งระดับ 2-3

* น้ำตกไพรสวรรค์ จ.ตรัง แก่งระดับ 3

* แม่น้ำเพชรบุรี จ.เพชรบุรี แก่งระดับ 2-3

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ล่องแก่ง**

* ข้อแนะนำและข้อควรปฏิบัติในการล่องแก่ง เก็บถาวร 2007-05-18 ที่ เวย์แบ็กแมชชีน

อ้างอิง
-------

1. ↑  การจัดระดับความยากของแก่งแต่ละระดับ
**เดวิด วินเซนต์ โฮป** (อังกฤษ: David Vincent Hope; เกิด 14 ตุลาคม พ.ศ. 2507) หรือที่รู้จักกันดีในชื่อ **เดวิด เคย์** เป็นนักพากย์เสียงชาวแคนาดา เขามีชื่อเสียงจากการรับบทในแอนิเมชั่น เช่น เมกาตรอนในซีรีส์*ทรานสฟอร์เมอร์ส*ห้าเรื่อง (*บีสต์วอร์ส*, *บีสต์แมชีนส์*, *อาร์มาดา*, *อีเนอร์กอน* และ *ไซเบอร์ตรอน*), ออพติมัสไพรม์ใน *ทรานสฟอร์เมอร์ส: แอนิเมต*, โปรเฟสเซอร์เอ็กซ์และอโพคาลิฟส์ใน *เอ็กซ์เมน: อีโวลูชั่น*, โครนอสใน*คลาสออฟเดอะไททันส์*, ไคเบอร์และช็อคควอต์ชใน *เบน 10: ออมิเวิร์ส*, ตัวละครหลายตัวใน*อเวนเจอร์สแอสเซมเบิล*, ผู้ประกาศข่าวในภาพยนตร์ของพิกซาร์เรื่อง *อัพ* และดัคเวิร์ธในภาพยนตร์รีบูตเรื่อง*ดักเทลส์* เขายังเป็นที่รู้จักจากบทบาทในแอนิเมะเช่น เซสโชมารุใน*อินูยาชา*และเทรส คูเชรนาดาใน*โมบิลสูทกันดั้มวิง* และบทบาทในวิดีโอเกมเช่น แคลงก์ในซีรี่ส์เรื่อง *ราเชตและแคลงก์*และนาธาน เฮลในซีรี่ส์*รีซิสแทนซ์* เขายังเป็นผู้ประกาศของ*ลาสวีคทูไนต์วิธจอห์นโอลิเวอร์*ทางช่อง HBO

อ้างอิง
-------

1. ↑  "A Friend in Need". *Avengers: Ultron Revolution*. ฤดูกาล 3. ตอน 15. September 11, 2016. Disney XD.
2. ↑  "The Avengers Protocol". *Avengers Assemble*. ฤดูกาล 1. ตอน 1. May 26, 2013. Disney XD.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**เดวิด เคย์**

* เว็บไซต์ทางการ
* David Kaye ที่อินเทอร์เน็ตมูวีเดตาเบส
* เดวิด เคย์ ที่เครือข่ายข่าวอนิเมะ
* Interview with David Kaye – Jan 2004

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* ISNI
	+ 1
* VIAF
	+ 1
* เวิลด์แคต

 |
| หอสมุดแห่งชาติ | 
* ฝรั่งเศส (ข้อมูล)
* สหรัฐ

 |
| อื่น ๆ | 
* มิวสิกเบรนซ์ ศิลปิน
* SUDOC (France)
	+ 1

 |
**ล้วน เวกชาลิกานน** เป็นอดีตสมาชิกสภาผู้แทนราษฎรจังหวัดนครปฐม 4 สมัย อดีตเลขาธิการพรรคธรรมาธิปัตย์ (พ.ศ. 2498) และพรรคสัมมาชีพ-ช่วยชาวนา

ประวัติ
-------

นายล้วน เกิดเมื่อวันที่ 14 เมษายน พ.ศ. 2450 

นายล้วน ได้รับเลือกตั้งเป็นสมาชิกสภาผู้แทนราษฎรจังหวัดนครปฐมครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 ต่อมาเขาได้ร่วมกับร้อยตำรวจเอก เปี่ยม บุณยะโชติ เลขานุการจอมพล ป.พิบูลสงคราม ยื่นจดทะเบียนก่อตั้งพรรคธรรมาธิปัตย์ ต่อปลัดกระทรวงมหาดไทย ในฐานะนายทะเบียนพรรคการเมืองเมื่อวันที่ 7 ธันวาคม พ.ศ. 2498 และนายล้วนดำรงตำแหน่งเลขาธิการพรรค ซึ่งนำทีมสมาชิกลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ซึ่งพรรคธรรมาธิปัตย์ได้รับเลือกตั้งจำนวน 9 ที่นั่ง และเขาก็ได้รับเลือกตั้งในครั้งนั้นด้วย

เขาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 โดยไม่สังกัดพรรคการเมือง หลังจากนั้นนักการเมืองก็ต้องยุติบทบาทลงไปเป็นระยะเวลานาน นับตั้งแต่การรัฐประหารขึ้นในวันที่ 20 ตุลาคม พ.ศ. 2501 ยาวนานจนถึงปี พ.ศ. 2511 สภาร่างรัฐธรรมนูญใช้เวลาในการร่างรัฐธรรมนูญจนแล้วเสร็จและนำขึ้นทูลเกล้าทูลกระหม่อมถวายเพื่อทรงลงพระปรมาภิไธยเมื่อวันที่ 22 กุมภาพันธ์ พ.ศ. 2511 นายล้วนจึงได้ร่วมกับพระช่วงเกษตรศิลปการ ตั้งพรรคการเมืองชื่อว่า "พรรคสัมมาชีพ-ช่วยชาวนา และเขาดำรงตำแหน่งเลขาธิการพรรค และนายล้วน เป็นสมาชิกสภาผู้แทนราษฎรเพียงคนเดียวของพรรคสัมมาชีพ-ช่วยชาวนา ที่ชนะการเลือกตั้ง

หลังจากนั้นในปี พ.ศ. 2518 ได้ร่วมเป็นกรรมการบริหารพรรคสังคมชาตินิยม

เครื่องราชอิสริยาภรณ์
---------------------

* พ.ศ. 2513 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)

อ้างอิง
-------

1. ↑  ประกาศกระทรวงมหาดไทย เรื่อง ผลการเลือกตั้งสมาชิกสภาผู้แทนราษฎรทั่วไป
2. ↑
3. ↑  ประกาศกระทรวงมหาดไทย เรื่อง จดทะเบียนพรรคการเมือง ราชกิจจานุเบกษา เล่ม 86 ตอน 3 ง หน้า 20 7 มกราคม พ.ศ. 2512
4. ↑  ประกาศกระทรวงมหาดไทย เรื่อง การจัดตั้งพรรคการเมือง เก็บถาวร 2011-11-08 ที่ เวย์แบ็กแมชชีนราชกิจจานุเบกษา เล่ม 92 ตอนที่ 193 วันที่ 18 กันยายน 2517
5. ↑  ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2022-06-22 ที่ เวย์แบ็กแมชชีน, เล่ม ๘๗ ตอนที่ ๑๒๒ ง ฉบับพิเศษ หน้า ๗๖๓, ๓๑ ธันวาคม ๒๕๑๓
**พระเจ้าจินซา** (Jinsa-wang) (?-392, 385-392)กษัตริย์องค์ที่ 16 แห่งอาณาจักรแพกเจหนึ่งในสามก๊กแห่งเกาหลี

พระองค์เป็นพระราชโอรสพระองค์ที่ 2 ของพระเจ้ากึนกูซู และเป็นพระราชอนุชาของพระเจ้าชิมนยู ตามบันทึกซัมกุก ซากิ พระองค์ขึ้นครองราชย์เพราะพระราชโอรสของ พระเจ้าชิมนยู ยังพระเยาว์มาก

พระองค์ทำสงครามขยายอาณาเขตของอาณาจักรแพกเจโดยการโจมตีทางเหนือ ในปี ค.ศ. 386 พระองค์สั่งให้ประชาชนที่เมืองชองมองยองย้ายขึ้นไปอยู่ทางเหนือและตะวันตกเพื่อป้องกันประเทศ พระองค์สั่งให้แม่ทัพ จิน กาโม โจมตีป้อมโดกอนของ อาณาจักรโกคูรยอ แต่ใน ค.ศ. 392 พระเจ้าควางแคโทมหาราชของอาณาจักรโกคูรยอได้ยกทัพมาโจมตี อาณาจักรแพกเจและได้ยึดดินแดนทางเหนือของอาณาจักรไปและในเดือนที่สิบของการสู้รบพระเจ้าจินซายกป้อมควานมีให้กับ อาณาจักรโกคูรยอ และยอมสวามิภักดิ์ต่ออาณาจักรโกคูรยอ

ตามบันทึกซัมกุก ซากิ พระเจ้าจินซาสวรรคตระหว่างการล่าสัตว์ ที่พระราชวังกูวอน แต่ตามบันทึกนิฮอน ชูกิของญี่ปุ่นบอกว่าถูกลอบสังหารโดยพระเจ้าอาซิน

  


| * ด
* ค
* ก
ลำดับกษัตริย์เกาหลีสมัยอาณาจักรแพ็กเจ |
| --- |
| 

อนโจ  **·** 
ดารู  **·** 
กีรู  **·** 
แกรู  **·** 
โชโก  **·** 
กูซู  **·** 
ซาบาน  **·** 
โกอี  **·** 
แช็กกเย  **·** 
บุนซอ  **·** 
บีรยู  **·** 
กเย  **·** 
กึนโชโก  **·** 
กึนกูซู  **·** 
ชิมนยู  **·** 
จินซา  **·** 
อาซิน  **·** 
จอนจี  **·** 
กูอีซิน  **·** 
บียู  **·** 
แกโร  **·** 
มุนจู  **·** 
ซัมกึน  **·** 
ดงซอง  **·** 
มูรยอง  **·** 
ซอง  **·** 
วีด๊อก  **·** 
ฮเย  **·** 
บอบ  **·** 
มู  **·** 
อึยจา

 |
| **ดูเพิ่ม: โชซ็อนโบราณ • พูยอ • โคกูรยอ • แพ็กเจ • ชิลลา • พัลแฮ • โครยอ • โชซ็อน • จักรวรรดิเกาหลี** |